《念奴娇 寄致政朱纪善先生》
明代·李昌祺

柳绵飞处，政和风淡荡，轻飘晴雪。忆杀故人千里外，客馆怕听啼鴂。

桂水危亭，虞山古庙，戟度同登谒。君归吾去，可怜辜负奇绝。

长是梦见风标，晨钟敲醒，无奈依然别。去岁鱼笺蒙远寄，惟写相思情切。

乞得闲身，看山玩水，著甚酬风月。只应诗酒，兴来还自怡悦。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。